google/wiki40b huggingface dataset:
Moskovské umelecké akademické divadlo

Moskovské umelecké akademické divadlo (rus. oficiálny názov Московский Художественный академический театр имени А. П. Чехова, známe aj pod skratkou MCHAT) je divadlo v Moskve. Bolo založené v roku 1898 dvoma najvýznamnejšími osobnosťami ruského divadelníctva - hercom, režisérom, pedagogikom a teoretikom Konstantinom Sergejevičom Stanislavským a režisérom a dramatikom Vladimírom Ivanovičom Nemirovičom-Dančenkom.
Starostlivosť sa akou obaja plánovali všektky umelecké a organizačné podrobnosti, charakterizovala celý ďalší vývoj divadla. Iné divadlá tak netrvali po celé desaťročia na svojom umeleckom poslaní. Filozofiou divadla sa stala vysoká kvalita uvádzaných inscenácií.

História

S históriou divadla sa viaže meno „jeho“ dramatika Antona Pavlvoviča Čechova. História divadla začala v roku 1898 inscenáciou jeho hry Čajka, ktorá rok predtým v Petrohrade úplne prepadla, a Čechov veľmi nerád dával súhlas na jej opätovné uvedenie. Čajku režírovali spoločne Nemirovič-Dančenko a Stanislavskij, ktorý hral tiež úlohu Trigorina. Hovorí sa, že s premiérou Čajky v MChATe vznikol nový divadelný smer - divadlo zmenilo svoj smer od vonkajška, smerom do vnútra človeka. Inscenácia Čajky mala obrovský úspech a Čechovova dramatická tvorba sa stala jedným zo základných kameňov tohoto divadla.
Okrem Čechova spolupracoval s divadlom aj ďalší významný ruský autor - Maxim Gorkij. Vrcholmi tejto spolupráce boli inscenácie Čechovových hier: Ujo Váňa, Tri sestry, Višňový sad a Ivanov a Gorkého sociálne ladených drám Deti slnka a Na dne.
V rokoch 1905-1906 sa MChAT vydal na cesty po európskych mestách. Na týchto cestách sa Stanislavskij a Nemirovič-Dančenko zoznámili s ďalšími osobnosťami európskeho divadelníctva - nemeckým režisérom Maxom Reinhardom, prvým moderným českým režisérom Jaroslavom Kvapilom i Edwardom Gordonom Craigom, ktorý potom v roku 1911 pohostinsky režíroval v Moskve Shakespearovho Hamleta. Po návrate z turné sa repertoár divadla obohatil o inscenácie klasických hier Sofokla, Shakespeara, Molièra a Goldoniho. Stanislavskij začal inscenovať aj hry svojich škandinávskych súčasníkov - Ibsena a Hamsuna.
MChAT si získal povesť vzorného divadla a jeho činosť a vplyv rástli. Začali sa zakladať štúdia: Prvé štúdio (Mejerchoľdovo), Druhé štúdio, Tretie štúdio (Vachtangovovo), Štvrté štúdio a Hudobno-dramatické štúdio (Nemiroviča-Dančenka), kde sa vzdelávali budúci herci a režiséri.
Po revolúcii v roku 1917 sa Stanislavskij rozhodol pre sovietsky socializmus, čím zabezpečil divadlu bezproblémový chod. V rokoch 1922 – 1924 sa vydalo divadlo na ďalšie veľké turné po Európe a Spojených štátoch amerických, pretože si podľa Stanislavského slov „muselo získalo odstup“. Umenie MChATu viditeľne zapôsobilo na americké divadlo, a tento vplyv je badať dodnes. Nadšených žiakov si našlo aj v Európe, kde medzi inými oslovilo aj slovenského režiséra Janka Borodáča.
Moskovské umelecké akademické divadlo prežilo aj osemdesiat rokov komunistického režimu v Rusku, zachovalo si svoju auro profesionality a kvality a hráva dodnes.
Samson Iosifovič Samsonov

Samson Iosifovič Samsonov, pôvodným menom Edeľštejn (* 23. február 1921, Novozybkov – † 31. august 2002, Moskva) bol ruský filmový režisér
Place Vauban

Place Vauban (Vaubanove námestie) je námestie v Paríži. Nachádza sa v 7. obvode. Je pomenované na počesť Sébastiena Le Prestre de Vaubana (1633 – 1707), maršala a architekta.

Poloha

Na polkruhové námestie smerujú ulice Avenue de Villars, Avenue de Ségur, Avenue de Breteuil a Avenue de Tourville.
Kvázimetrický priestor

Príklad

Vzdialenosť medzi vrcholmi silne súvislého orientovaného grafu G s kladným ohodnotením hrán je kvázimetrikou na množine vrcholov grafu G.
Le Mesnil-Hardray

Poloha

Obec má rozlohu 4,84 km². Najvyšší bod je položený 175 m n. m. a najnižší bod 151 m n. m.

Obyvateľstvo

Počet obyvateľov obce je 49 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Couvignon

Poloha

Obec má rozlohu 13,43 km². Najvyšší bod je položený 362 m n. m. a najnižší bod 193 m n. m.

Obyvateľstvo

Počet obyvateľov obce je 235 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Scatman John

Diskografia

[*] = vydané iba v Japonsku
Arávalí

Opis

Na severnom konci pohoria pokračuje ďalej ako samostatné kopce a skalnaté vyvýšeniny do indického štátu Harijána a končí blízko Dillí. Na juhu pohorie končí pri Palanpure blízko Ahmadábádu. Iba málo vrcholov je vyšších ako 1 000 m, najvyšším vrcholom je Gurušikhar (1 721 m) pri meste Mount Abu. V Radžastane sa pohorie takmer dotýka Udajpuru a tu z pohoria aj steká niekoľko riek, najmä Banas, Luni, Sakhi a Sabarmati.
Pohorie vzniklo v prekambrickom období počas tzv. aralsko-Dillskej orogenézy. Pohorie spojilo dva staršie útvary, čím vznikol stabilný Indický štít (kraton).

Ťažba

Pohorie je pomerne bohaté na minerálne zdroje, takže zažilo roky nelegálnej ťažby, ktorá viedla k erózii v Radžastane a Harijáne. Z tohto vývoja plynie výrazné ekologické nebezpečie, pretože pohorie účinkuje ako prirodzená bariéra proti rozširovaniu Thárskej púšte.
V máji 2009, po mesiacoch verejných protestov a s podporou ekologických hnutí, zakázal najvyšší súd ťažbu v oblasti s rozlohou 448 km², ktorá bola pôvodne určená pre národný park. Tomuto rozhodnutiu predchádzal skorší rozsudok v roku 1994, ktorý s prísnymi podmienkami povolil obmedzenú ťažbu na princípe obnovenia prírodných zdrojov. Tieto podmienky boli viac-menej často porušováné. Navzdory tomu zostáva v pohorí mnoho nelegálnych baní, najmä v Radžastane.
Kendice

Polohopis

Kendice ležia v severnej časti Košickej kotliny v doline Torysy.
Obec má výhodnú zemepisnú polohu voči dvom východoslovenským metropolám, Košice (26 km – južne) a Prešov (7 km – severne).

Vodné toky

Torysa

Divadlo

Ochotnícky divadelný súbor "Etudy".

Folklór

Kendičan – folklórna spevácka skupina

Pravidelné podujatia

V Kendzicoch vešelo (folklórna prehliadka)
Kendické kapustové slávnosti (súťaž o najkrajšiu kapustu a vo varení kapustových jedál)
Katarínska zábava (farský ples)
Vianočný bazár (charitatívna akcia)

Doprava

Premáva tam autobusová aj železničná doprava.
Turkomongolské kmene

Po rozpade Mongolskej ríše

Prívlastok "turkomongolský" (a varianty) sa používa aj na opis kultúry a spoločnosti štátov strednej a západnej Ázie vzniknutých po rozpade Mongolskej ríše (Ílchánska ríša, Chanát Zlatej hordy, Čagatajský chanát a Tímúrovská ríša), hlásiacích sa k mongolským tradíciam, ale v ktorých bola mongolská vládnuca vrstva postupne turkizovaná.
Kostarické národné futsalové družstvo mužov

Vrcholné podujatia

Na majstrovstvá sveta FIFA sa dokázalo kvalifikovať 4-krát, väčšinou skončilo už v základnej skupine. A až na MS 2012 dokázalo vyhrať svoj prvý zápas, keď v skupine vyhralo nad Paraguajom 6 : 3. Svoje najlepšie umiestnenie dosiahlo na turnaji v roku 2016, keď sa prebojovalo do osemfinále, v ktorom prehralo s Portugalskom.
Okrem troch prvenstiev zóny CONCACAF v rokoch 2000, 2012 a 2016 získalo ešte bronzovú medailu v roku 2004, keď organizovala podujatie práve Kostarika. V roku 2013 získalo družstvo na futsalovom turnaji Stredoamerických hier bronzovú medailu, keď v domácom prostredí si o boji 3. miesto hladko poradilo so Salvádorom 12 : 3. O 4 roky neskôr sa dostalo do finále turnaja, v ktorom nakoniec prehralo s Panamou.
Nigehörn

Nigehörn je nemecký ostrov v Helgolandskej zátoke Severného mora. Leží približne 15 km severozápadne od pobrežia spolkovej krajiny Dolné Sasko a 4 km od ostrova Neuwerk.
Pôvodná rozloha ostrova 30 ha bola v roku 1989 umelo zväčšená na 50 ha. Ostrov je neobývaný. Je administratívnou súčasťou spolkovej krajiny Hamburg, vnútri teritoriálnych vôd Dolného Saska (tzv. de facto enkláva).
Občan

História

Koncept občianstva po oslobodení jednotlivca od jeho podriadenosti celku a uznaní jeho základných ľudských práv a slobôd (18. storočie). Na základe tejto ľudskej emancipácie sa v priebehu 19. storočia završuje aj politická emancipácia človeka ako člena občianskej spoločnosti. Človek sa stáva základom štátu, ktorý ho uznáva ako svoj predpoklad aj právne, a to garantovaním jeho základným práv a slobôd.
Alexandr Grigorievič Lukašenko

Biografia

Roku 1975 absolvoval Učiteľský ústav v Mahiľove, roku 1985 Bieloruskú poľnohospodársku akadémiu v Horkach, získal diplom učiteľa dejepisu, spoločenských vied a ekonómie. V období 1975-1977 a 1980-1982 slúžil v Sovietskej armáde. Po absolvovaní vysokých škôl a službe v armáde bol riaditeľom kolchozu na východe Bieloruska. Roku 1991 sa postavil na stranu Janajeva a jeho pučistov proti Gorbačovovej politike, bol aj proti rozpadu ZSSR a vyhláseniu nezávislého Bieloruska v decembri toho istého roka. Od roku 1994 je bieloruským prezidentom. Väčšina svetových politikov ho považuje za „posledného európskeho diktátora“, politici SNŠ, vrátane Vladimira Putina však tento pohľad odmietajú a s Lukašenkom udržujú čulé diplomatické vzťahy. Lukašenko udržuje vzťahy aj s KĽDR, alebo v minulosti s Líbyou Muammara Kaddáfího a Irakom Sadáma Husajna.
V roku 1977 sa oženil s Galinou Rodionovnou Želnerovičovou. Majú synov Dmitrija a Viktora.
Rekreačne hráva hokej, podobne ako jeho syn Viktor.
Antivírusový softvér

Antivírus alebo antivírusový softvér je počítačový program, ktorého cieľom je identifikovať a eliminovať počítačové vírusy.

Jednoúčelové antivírusy

Sú to antivírusové programy, ktoré sa zameriavajú na detekciu, príp. aj dezinfekciu jedného konkrétneho vírusu. Nedajú sa použiť ako plnohodnotná antivírusová ochrana. Používajú sa len ak vieme, že máme v počítači konkrétny vírus. Na rozdiel od plnohodnotného antivírusového systému ponúkajú dôkladnejšiu dezinfekciu a ďaleko väčšiu rýchlosť. Väčšinou vznikajú len na detekciu/dezinfekciu hojne sa vyskytujúcich vírusov.

Balík jednoúčelových antivírusov

Ide o podobnú záležitosť ako v predošlom prípade, s tým rozdielom, že tento druh antivírusu dokáže nájsť a odstrániť väčšie množstvo obvykle hojne sa vyskytujúcich vírusov.

On-demand skenery

Táto kategória antivírusových programov sa uplatní pri dezinfekcii počítačov, na ktorých nefunguje napr. MS Windows. Zaraďujú sa sem aj internetové on-line skenery. Obvykle sú to rôzne aplety, ktoré v spojení s internetovým prehliadačom dokážu prehľadať pevný disk používateľa. Väčšinou ide o freeware pre operačný systém MS-DOS (F-Prot antivirus for DOS).

Antivírusové systémy

Najčastejšia forma antivírusových programov. Skladá sa z častí, ktoré sledujú všetky najpodstatnejšie vstupné miesta, ktorými by sa prípadná infiltrácia mohla do počítačového systému dostať (e-mail, www, média(disketa, CD-ROM, DVD, Flash,...)). Samozrejmosťou býva aj aktualizácia prostredníctvom internetu.

Antivírusové skenery

Sú najstaršou súčasťou každého antivírusu. Umožňujú vykonávať proces skenovania, počas ktorého sú vyhľadávané počítačové vírusy. V dnešnej dobe existujú skenery, ktoré dokážu rozpoznať vírusy napriek tomu, že nie sú vo vírusovej databáze. A to vďaka špeciálnym metódam detekcie.

Príklady antivírusových systémov

Medzi známe antivírusové programy patria ESET, Avast!, AVG, Norton, Kaspersky, McAfee, Panda, Ad-Aware, Dr.Web, Avira, Comodo Trendmicro, BitDefender, Microsoft Security Essentials, G Data a iné.
Maussac

Poloha

Obec má rozlohu 13,78 km². Najvyšší bod je položený 685 m n. m. a najnižší bod 555 m n. m.

Obyvateľstvo

Počet obyvateľov obce je 396 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grignols (Dordogne)

Poloha

Obec má rozlohu 20,41 km². Najvyšší bod je položený 207 m n. m. a najnižší bod 68 m n. m.

Obyvateľstvo

Počet obyvateľov obce je 607 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
North Uist

Geografia

North Uist je desiaty najväčší škótsky ostrov a 13. najväčší z ostrovov obklopujúcich ostrov Veľká Británia. Je len o o 20 km² menší ako jeho južný sused South Uist. S výnimkou juhovýchodnej časti je North Uist veľmi rovinatý a prevažne pokrytý rašeliniskami. Najvyšší vrch ostrova, Eaval, dosahuje nadmorskú výšku len 347 m n. m.
Ostrov je umelými násypmi spojený s ostrovmi Benbecula (prostredníctvom prílivového ostrova Grimsay), Berneray a Baleshare.
Dallon

Poloha

Obec má rozlohu 5,81 km². Najvyšší bod je položený 121 m n. m. a najnižší bod 67 m n. m.

Obyvateľstvo

Počet obyvateľov obce je 372 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Victoria Ruffová

Životopis

Po absolvovaní základnej školy išla na pedagogickú nadstavbu. V roku 1987 naspievala titulnú pieseň
Tarde k telenovele Victoria.

Osobný život

Jej otec sa volá Ramon Martinez del Rio a matka Guadalupe Moreno Herrera. Má mladšie sestry, Marcela Victoria a Gaby. V jedenástivh rokoch sa jej rodičia rozviedli.
V roku 1991 sa vydala za komika Eugenia Derbeza. 14. apríla 1992 sa im narodil syn José Eduardo. Po piatich rokoch sa rozviedli. 9. mája 2001 sa vydala za mexického politika Omara Fayada Menesesa. Neskôr sa im narodili dvojičky Victoria a Anuara.
Kláštor Teplá

Kláštor Teplá je premonštrátsky kláštor v Teplej pri Mariánskych Lázňach.

Dejiny

Kláštor založil v roku 1193 český šľachtic Hroznata a po svojom zakladateľovi získal okrem majetku aj znak s tromi jeleními parohmi. Nový konvent bol osadený rehoľníkmi zo Strahovského kláštora a Hroznata sa vydal na ďalšiu križiacku výpravu spoločne s cisárom Henrichom VI. Po Henrichovej smrti v Messine sa Hroznata vrátil do Ríma a prisľúbil založenie ďalšieho kláštora, ktorým sa stal ženský kláštor v Chotěšove. Potom sa sám rozhodol ku vstupu do rádu a zotrval v ňom až do svojej smrti v roku 1217. Po jeho smrti zdedil kláštor fundátorov majetok a stal sa kultúrnym a duchovným centrom okolia.
San José (Kostarika)

San José je hlavné mesto Kostariky.
Má rozlohu 44,62 km², žije tu okolo 347 tisíc obyvateľov, v metropolitnej oblasti až vyše 1,6 milióna a nadmorská výška je 1 161 m n. m.
Gailhan

Poloha

Obec má rozlohu 5,53 km². Najvyšší bod je položený 211 m n. m. a najnižší bod 39 m n. m.

Obyvateľstvo

Počet obyvateľov obce je 203 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jan van Eyck

Jan van Eyck (* 1385, Maaseik, Belgicko – † 1441, Bruggy, Belgicko) bol flámsky maliar, jeden z prvých, ktorí spopularizovali olejomaľbu.
Patrí k najväčším a najvýznamnejším maliarom zaalpskej renesancie. Nebol síce vynálezcom olejomaľby, dokonale však zvládol techniku lazúr - nanášania vrstiev transparentnej maľby. Mimoriadne citlivo dokázal vystihnúť aj dopadajúce svetlo. Vyžíval sa v opise záhybov drapérie a presne vymedzoval rozhranie medzi dopadajúcim svetlom a odvrátenou stranou tvaru. Maľoval aj sochy s natoľko presnými kontrastmi svetla a tieňa, že len ťažko uveriť, že nie sú trojrozmerne. Jeho najznámejšie dielo je muž v červenom turbane pravdepodobne jeho vlasttná podobizeň
Amfroipret

Poloha

Obec má rozlohu 1,54 km². Najvyšší bod je položený 146 m n. m. a najnižší bod 125 m n. m.

Obyvateľstvo

Počet obyvateľov obce je 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Périgny (Allier)

Poloha

Périgny má rozlohu 27,22 km². Najvyšší bod je položený 347 m n. m. a najnižší bod 285 m n. m.

Obyvateľstvo

Périgny má 452 obyvateľov (2009).
Graf vývoja obyvateľstva:
Zdroje: INSEE
Čabraď (hrad)

História

Postavený bol v 13. storočí v obci Čabradský Vrbovok a prvá písomná zmienka je z roku 1276. Patrí do skupiny stredoslovenských hradov, ktorých účelom bola ochrana ciest vedúcich k banským mestám. V druhej polovici 16. storočia bol dôležitou protitureckou pevnosťou a Turci sa ho niekoľkokrát márne snažili dobyť. Jeho stredoveké jadro sa skladalo z ústrednej veže chránenej štyrmi baštami a z hradného paláca, ktorý stál nad dobre kontrolovaným zalomeným vstupom do horného nádvoria. V polovici 15. storočia bol hrad na krátku dobu aj sídlom Jiskrovych vojsk. Roku 1511 sa stal majetkom ostrihomského arcibiskupa T. Bakócza, ktorý ho dal okolo roku 1520 upraviť a prestavať. S opevňovacími prácami a s rozširovaním obytných priestorov sa pokračovalo aj v druhej polovici 16. storočia, a to hlavne na predhradí. Hrad bol v tej dobe vo vlastníctve Pálffyovcov a po nich ho dostal do vlastníctva vojenský veliteľ Ján Krušič, pôvodom z Chorvátska. Roku 1622 získal hrad do držby ďalší vojenský veliteľ P. Kohári. Posledné prestavby v 17. storočí premenili vnútorný hrad na pohodlné panské sídlo. Keď sa v 18. storočí Koháriovci presťahovali do novopostaveného honosného domu vo Svätom Antone, význam hradu rýchlo upadal. Úpadok bol urýchlený tým, že ho i sami majitelia roku 1812 nechali podpáliť, aby tým zabránili obsadeniu hradu lúpežnými rytiermi. Súčasťou hradu je aj sýpka, dostavaná do areálu hradu v 19.storočí. Na posledných kresbách z 19. storočia ju vidno ešte ako funkčnú budovu, dnes už je tak ako hrad v ruinách.

Exteriér

Hrad je na kopci, ktorý obteká rieka Litava a poskytuje mu tak prirodzenú ochranu. Horný hrad, postavený na pretiahnutom vrchole tvorila veža, rozľahlé nádvorie s palácovými stavbami a hospodárskymi budovami, ktoré poskytovali dostatok pohodlia a zabezpečovali všetky potreby na bývanie šľachty. Do horného hradu sa vstupovalo na severnej strane cez trojposchodovú podpivničenú bránu pravdepodobne s padacím mostom. Na západnej strane boli bastióny a menšie bašty, ktoré tvorili sústavu obvodového opevnenia, alebo dolného hradu. Ten tvorila na východe aj obytná budova, určená pravdepodobne pre posádku, na juhozápade brána s baštou a na juhu vstupná brána opäť riešená vežou s podlažím nad bránou a predsunutou bránou ktorú chránili dve mohutné strieľne a padací most.

Zaujímavosti

Čabradský hradný vrch a jeho okolie je národnou prírodnou rezerváciou s najbohatším výskytom plazov na území Slovenska (žije tu najmä množstvo užoviek).
MobyGames

MobyGames je webová lokalita, ktorej zameraním je katalogizácia informácií o počítačových hrách a videohrách pre rozličné herné platformy.

Ocenenia

MobyGames bola nominovaná na ocenenie WebbyAward v kategóríi stránok s tématickým okruhom týkajúcim sa počítačových hier a videohier (ang. Best Game-related Website) za rok 2006.
Smědava

Smědava (nem. Wittighaus) je názov oblasti okolo rovnomennej horskej chaty v Jizerských horách vo výške 847 m n. m. Toto sedlo pod Smědavskou horou je vrcholom jedinej cesty pretínajúcej Jizerské hory a spájajúcej Bílý Potok a Desnú.

Popis lokality

Smědava je miestom sútoku Bílej, Černej a Hnedej Smědej a teda vzniku riečky Smědá. Samotná chata Smědava i s väčšou časťou parkovísk patrí k obci Bílý Potok (k. ú. Bílý Potok pod Smrkem), skupina domov o niečo severnejšie na náprotivnej strane cesty však už patrí k mestu a katastrálnemu územiu Hejnice.

Dejiny

Oblasť bola osídlená pravdepodobne od roku 1814, kedy tu žili drevári, uhliari a pastieri dobytka. Turistickou oblasťou sa stala až v polovici 19. storočia, v roku 1841 bola na sútoku Smědých postavená prvá turistická chata. Roku 1891 bola k chate privedená cesta od Bílého Potoka a následne bola chata rozšírená o dve krídla a presklenú verandu. Chata čoskoro prestala vyhovovať zámožnejším hosťom, preto nechal majiteľ panstva - gróf Clam-Gallas v roku 1910 na náprotivnej strane cesty postaviť pre svojich priateľov neveľký drevený poľovnícky kaštieľ. V roku 1895 boli na trati zo Smědavy do Bílého Potoka usporiadané prvé preteky v jazde na saniach v Čechách. 16. júna 1932 chata vyhorela, roku 1935 bola postavená chata nová, stavaná podľa návrhu architekta Františka Zajdla. Lovecký zámoček zhorel v roku 1969.

Dostupnosť

K chate zachádza autobus z Frýdlantu, priamo pri nej je parkovisko. Je obľúbenou reštauráciou pre cykloturistov, bežkárov i peších turistov. Zo Smědavy sa možno vydať prakticky na ľubovoľné miesto Jizerských hôr, napríklad na: Smrk, Jizeru alebo Jizerku.
Nouhant

Poloha

Obec má rozlohu 25,75 km². Najvyšší bod je položený 555 m n. m. a najnižší bod 417 m n. m.

Obyvateľstvo

Počet obyvateľov obce je 315 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volonne

Poloha

Volonne má rozlohu 24,61 km². Najvyšší bod je položený 1 244 m n. m. a najnižší bod 433 m n. m.

Obyvateľstvo

Volonne má 1658 obyvateľov (2009).
Graf vývoja obyvateľstva:
Zdroje: INSEE
Landigou

Poloha

Obec má rozlohu 5,36 km². Najvyšší bod je položený 273 m n. m. a najnižší bod 204 m n. m.

Obyvateľstvo

Počet obyvateľov obce je 480 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vayres (Gironde)

Poloha

Obec má rozlohu 14,46 km². Najvyšší bod je položený 39 m n. m. a najnižší bod 2 m n. m.

Obyvateľstvo

Počet obyvateľov obce je 3 490 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Svah

Svah je forma nakloneného terénu, ktorý sa vyskytuje okolo vyvýšených miest. Svah môže mať rôzne náklony v závislosti na jeho príkrosti. Pri pohybe predmetov po svahu sa hovorí o tzv. svahových pohyboch, ktoré významnou mierou môžu meniť tvár krajiny. Žiadny svah z dlhodobého hľadiska nie je stabilný. Vyvíjajú sa na nich často nebezpečné zosuvy.
V niektorých odvetviach ľudskej činnosti sú vyhľadávané svahy orientované na svetové strany. Napr. pri pestovaní viniča hroznorodého sú preferované južné svahy, ktoré zaručujú viac slnečného svitu a tepla. Pre lyžovanie a stavbu zjazdoviek sú naopak výhodné severné svahy, kde sa dlhšie drží sneh.
Waidhofen an der Thaya

Poloha

Mesto leží na rike Deutsche Thaya.

Dejiny

Po prvé bolo preukázateľné spomínané v roku 1171 a v roku 1230 mu boli udelené mestské práva. Vzľadom na svoje pohraničnú polohu museli obyvatelia mesta často odolávať českým vpádom. Situácia sa upokojila až v roku 1526, kedy nadvládu nad Čechami a Moravou získali Habsburgovci. Pozíciu prvého zemského mesta si Waidhofen udržal až do roku 1848. Vďaka drobnej textilnej remeselnej výrobe v jeho okolí došlo na konci 17. storočia k hospodárskemu rozmachu. Vedľa Krems an der Donau sa tak dostal na úroveň jednoho z najdôležitejších výrobných centier Waldviertelu.
V roku 1873 tu vypukol veľký požiar, ktorý zničil veľa domov v starej časti mesta.
Marcel Palonder

Zo života

S vlastnými kompozíciami vystupoval už ako 10-ročný. Vyštudoval klavír, kompozíciu a dirigovanie na konzervatóriu v Bratislave. 
V roku 1987 založil hudobnú skupinu Mandragora , s ktorou úspešne koncertoval po celom Česko-Slovensku. Na jar roku 1989 emigroval do Francúzska, kde sa usadil v Nice a spieval vážnu hudbu. To bolo podnetom, že začal študovat  operný spev v Monaku.
Po revolúcii 1991 sa vrátil na Slovensko a v roku 1992 založil hudobnú skupinu Accident's Happen. V roku 1996 zastupoval Slovensko na hudobnej súťaži Veľká cena Eurovízie s piesňou „Kým nás máš“, hudba Juraj Burian, text Jozef Urban. V roku 2005 založil spolu s ďalšími významnými slovenskými hudobníkmi skupinu Deep’n Space (Juraj Griglák, Martin Valihora, Anita Soul, Eugen Vizváry, Michal Bugala). Od roku 2008 sa aktívne venuje projektu TangoUltimo, komponovaniu scénickej a filmovej hudby, sólovým vystúpeniam a štúdiovej práci. V roku 2010 spolu s Tomášom Palonderom v sprievode Street Dance Academy vystúpili pod názvom Palonders na Eurovision Song Contest na Slovensku s piesňou „Slová slov“ .
V júli 2013 skomponoval hudbu a vystúpil spolu s ďalšími umelcami (Adriana Kučerová, Cantus Choir, Lúčnica) v projekte Proglas, ktorý bol oslavou 1150. výročia príchodu vierozvestcov Cyrila a Metoda na Slovensko.